АҚШ Тәжікстанға 56 тонна азық-түлік жіберді
"АҚШ Тәжікстанға 56 тонна азық-түлік жіберді" | "https://abai.kz/post/110023"
TITLE: АҚШ Тәжікстанға 56 тонна азық-түлік жіберді
URL: https://abai.kz/post/110023
META: "АҚШ Тәжікстанға 56 тонна азық-түлік жіберді" | "https://abai.kz/post/110023"
DATE: 11.04.2020
AUTHOR(s): Abai.kz
TOTAL WORDS: 116
TEXT: Америка Құрама Штаттары USAID-тың даму бағдарламасы аясында Тәжікстанға 56 тоннадан астам азық-түлік жіберді. Көмек карантинде медициналық мекемелерде жатқан азаматтарға арналған деп хабарлайды ТАСС Тәжікстандағы АҚШ елшілігіне сілтеме жасап. "USAID-тың "Бейбітшілік үшін азық-түлік" бағдарламасы аясында Тәжікстанға 171 мың АҚШ долларына 56 280 келі азық-түлік жеткізілді", - делінген елшілік таратқан хабарламада. Тәжікстан билігі елде COVID-19 вирусын жұқтырғандар анықталмады деп отыр. Елдің денсаулық сақтау министрі 1 ақпаннан бері шетелден келген 7040 адам карантинге жатқызылып, тексеруден өтті деп мәлімдеді. Олардың 4300-і үйіне жіберілген. Қалғаны ауруханаларда карантинде әлі жатыр. Осыған дейін АҚШ үкіметі Тәжікстанға 866 мың доллар бөлген. Бұдан бөлек Германия 1 млн еуро, Азия даму банкі 100 мың доллар берсе, Ресей 20 мың сынама жүйесін, ЮНИСЕФ қорғаныс құралдарын жіберген. Abai.kz
